Solbakken folkehøgskole

Solbakken folkehøgskole er en frilynt folkehøgskole på Os ved Skarnes i Sør-Odal. Skolen har 51 elever for skoleåret 2020/2021. Skolen ble opprettet i 1946 og eies i dag av Stiftelsen Solbakken folkehøgskole.

Undervisningen 
Det faglige innholdet i undervisningen er bygget rundt teaterfag, og alle går på én felles linje med teater, musikkteater, sang, dans, koreografi, musikk, revy og tekst, film og scenetekniske fag. Alle blir lært opp i alt, men omfanget varierer avhengig av personlige valg og hovedinteresser. Skolen har en stor teatersal med tilhørende garderober, samt flere mindre dramarom.

I løpet av skoleåret besøker elevene en rekke andre forestillinger og produksjoner, både ved de store scenene i landet, samt ved mindre amatørteater og undergrunnsscener. Hvert år arrangeres det i tillegg en studietur. De siste årene har denne turen gått til Stockholm, Berlin, Moskva, Spania og London.

Fra 2010/2011 ble andreåret innført ved Solbakken folkehøgskole, slik at elever nå har muligheten til å ta ett år ekstra og bygge videre på det de allerede har lært.

Ved siden av den vanlige undervisningen arrangerer Solbakken folkehøgskole kortkurs for teatergrupper og skolerevyer i oslo-/østlandsområdet. Skolen har blant annet knyttet tette bånd til en av de største årlige oppsetningene i Innlandet; Glåmdalsrevyen.

Vårproduksjon 
Hver vår avsluttes skoleåret med en førsteklasse og en andreklasseforestilling. Forestillingen spilles i en av de siste helgene i skoleåret i begynnelsen av mai hvert år. Nedenfor følger en oversikt over de siste årenes produksjoner.

1.klasse
 2014 - «Sannheten setter deg fri»
 2013 - «Hakkebakkeskogen»
 2012 - «Guys and Dolls»
 2011 - «Måken»
 2010 – «Norsk Livskringkasting» (revy)
 2009 – «OKDA» (revy)
 2008 – «Singin' in the Train» (revy)
 2007 – «Krise» (revy)

2.klasse
 2014 - «Dinner With Friends»
 2013 - «The exact center of the universe» og «Five women wearing the same dress»
 2012 - «Pvt.Wars» og «Bernadra Albas Hus»
 2011 - «Alle mine Sønner»

Kjente elever (alumni) 
Solbakken folkehøgskole gir en allsidig opplæring i scenefagene, og flere av skolens tidligere elever har fulgt denne veien videre og gjort suksess innen vidt forskjellige områder. Her er et utvalg av skolens mest kjente tidligere elever, årskull i parentes.
 Jan Gunnar Røise (1994/95) – skuespiller kjent fra filmer som Gymnaslærer Pedersen og En helt vanlig dag på jobben.
 Lisa Tønne (1995-97) – standupartist og programleder, «Årets nykommer» under Komiprisen 2002.
 Heljar Berge – humorist og moromann, kjent fra Gråtass-filmene og Hvalsommer-showene i Sandefjord.
 Tonje Holm Sandnes (2005/06) – komiker, satiriker
 Marianne Fredbo (2005/06) – svømmer, deltaker i Paralympics
 Mari Lerberg Fossum (2006/07) – musikalartist, spilte Sofie i Mamma Mia! ved Folketeateret.
 Cecilie Steinmann Neess (Cess) (2006/2007) – standupartist og komikere
 Lars Kristian Flemmen (2007/08) – regissør, artist og programleder for TV 2s Waschera.
 Frede Gulbrandsen (1993–1995) – regissør
Ingrid Bergstrøm (1993-1994) – skuespiller

Skolens rektorer

Eksterne lenker 
 Solbakken folkehøgskole

Folkehøgskoler i Innlandet
Skoler i Sør-Odal
Utdanningsinstitusjoner etablert i 1946